Posted by: ami | 2009/01/27
Kan ek vir my baba dogtertjie baked beans in tamatie sous gee?
SY is 9maande oud
Jammer nog ' n vraag. Wat is die verskil tussen 2% melk en vet vrye melk. My man ly aan cholestrol en ek sukkel soms om vet vrye melk te kry. Is 2% melk in orde?
Laaste vraag. Kan ek vir my 9maande oue dogtertjie kaas gee> Indien ja watter kaas?
Baie dankie vir al die hulp
Ek dink persoonlik dat jou dogtertjie nog bietjie jonk is vir geblikte droë boontjies aangesien dit nogal baie vesel bevat en dikwels winde veroorsaak. Wag tot haar spysverteringskanaal meer ontwikkel is. Dit geld ook vir die meeste kase, behalwe maaskaas. As jy vir haar ander soorte kaas gee, maak seker dat jy net 'n klein porsie gee. Die verskil tussen die kJ-, totale vet-, versadigde vet- en cholesterol inhoud van 2% melk en vetvrye melk is onderskeidelik: 208 kJ vs 146 kJ, , 2 g vs 0.2 g totale vet, 1.2 vs 0.12 g versadigde vet en 8 vs 2 mg cholesterol per 100 ml. Die vetvrye melk is dus laer m.b.t. al hierdie bestanddele en dus meer voordelig vir persone met cholesterol probleme.